**FORRETNINGSORDEN**

1. Ingen representanter gis rett til ordet mer enn 3 ganger i samme sak. Saksinnleder får 4 min. taletid til innledning.

Øvrige representanter får inntil 3 min. første gang og deretter 1 min. andre og tredje gang.

Dirigenten har rett til å foreslå ytterligere begrensninger av taletid og sette strek for de inntegnede talere.

2. Representanter som ber om ordet til dagsorden har 1 min. taletid.

3. Alle forslag må leveres skriftlig til dirigenten, og være undertegnet med representantens navn og med angivelse av hvilken organisasjon vedkommende representerer.

4. Tinget kan bare behandle saker/forslag som står på dagsorden.

5. Tidligere forslag kan ikke trekkes tilbake og nye forslag kan ikke settes fram etter at strek er satt eller at saken er tatt opp til votering.

6. Med unntak av lovendringer avgjøres alle vedtak og valg ved flertall av de avgitte stemmer. Blanke stemmer teller ikke, og stemmene regnes ikke som avgitt.

Lovendringer avgjøres ved 2/3 av de avgitte stemmer.

7. Avstemming i saker skjer ved håndsopprekking med utlevert nummerlapp.

Valg skal skje skriftlig dersom det er mer enn en kandidat til samme verv, eller dersom en representant krever det.

8. Representanter som forlater salen under møtet leverer sin nummerlapp til rette vedkommende. Når representanten kommer tilbake leveres nummerlappen tilbake.

9. I protokollen føres det inn hvem som har hatt ordet i sakene, forslag og vedtak med antall stemmer for og imot.